cyanic-selkie/wikianc huggingface dataset:
Αλτσίνα
Πράξη 2η
Ο Ορόντης συνειδητοποιεί ότι ο Ριτσάρντο, ο Μελίσσος και ο Ρουτζέρος έχουν κάποιος είδος συμμαχίας, ενώ η Μοργκάνα και η Αλτσίνα ψυλλιάζονται ότι κάποια απάτη πάει να γίνει. Αλλά είναι πάρα πολύ αργά: Οι δυνάμεις της Αλτσίνας τρέφονται από τις παραισθήσεις που χρησιμοποιεί και, καθώς η αληθινή αγάπη μπαίνει στη ζωή της, οι μαγικές δυνάμεις της φθίνουν. Στο τέλος της δεύτερης πράξης, η Αλτσίνα προσπαθεί να επικαλεστεί τα κακά πνεύματα για να αποτρέψει την φυγή του Ρουτζέρου, αλλά τα μάγια της αποτυγχάνουν—η μουσική της ορχήστρας σιωπάει ενώ η Αλτσίνα συνεχίζει την επίκλησή της.
Πράξη 3η
Μετά από αυτό η όπερα θα τελειώσει γρήγορα. Η Μοργκάνα και ο Ορόντης προσπαθούν να ξαναφτιάξουν τη σχέση τους. Η Μοργκάνα θα επιστρέψει στον Ορόντη, αλλά αυτός θα την κάνει πέρα. Μόλις του φύγει όμως θα αναγνωρίσει ότι την αγαπάει ακόμα. Ο Ρουτζέρος θα επιστρέψει στον δρόμο της αρετής και του ηρωισμού. Ο Ομπέρτος θα γνωρίσει ένα λιοντάρι (ο πατέρας του;) που θα τον ακολουθήσει.
Η Μρανταμάντη και ο Ρουτζέρος θα αποφασίσουν ότι πρέπει να καταστρέψουν την μαγική δύναμη της Αλτσίνας. Η Αλτσίνα τους εκλιπαρεί, αλλά ο Ρουτζέρο δεν την ακούει. Το παλάτι της Αλτσίνας καταρρέει, ενώ οι δύο αδελφές μάγισσες λιποθυμούν. Όλοι οι πρώην εραστές ιππότες που είχαν μεταμορφωθεί, ξαναβρίσκουν την ανθρώπινη μορφή τους. Το λιοντάρι του Ομπέρτου ξαναγίνεται ο πατέρας του Αλφόνσος. Όλο και περισσότεροι ιππότες εμφανίζονται στο νησί. «Ήμουν ένας βράχος», λέει ο ένας, «εγώ ένα δέντρο» λέει άλλος, και «εγώ ένα κύμα στον ωκεανό...» ένας τρίτος. Οι ιππότες γιορτάζουν την σωτηρία τους με τραγούδια και χαρές, και ξεχνούν την Αλτσίνα.
Εξωτερικοί σύνδεσμοι
Κατηγορία:Όπερες στην ιταλική γλώσσα Κατηγορία:Όπερες του Γκέοργκ Φρίντριχ Χαίντελ
Ντόροθι Μαλόουν
Η Ντόροθι Μαλόουν (αγγλ. Dorothy Malone), (29 Ιανουαρίου 1924 - 19 Ιανουαρίου 2018) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Β' Γυναικείου Ρόλου για την ερμηνεία της στην ταινία του Ντάγκλας Σερκ Γραμμένο στον Άνεμο (Written in the Wind, 1956) το 1956. Η ηθοποιός ξεκίνησε καριέρα της στον κινηματογράφο το 1943 ερμηνεύοντας δευτερεύοντες ρόλους σε B-movies. Το 1946 συμμετείχε στο Φιλμ νουάρ Πάθος και αίμα (The Big Sleep) πλάι στους Χάμφρεϊ Μπόγκαρτ και Λορίν Μπακόλ. Κατά τα μέσα της δεκαετίας του '50 η καριέρα της άρχισε να εκτοξεύεται, μετά τη συμμετοχή της στις ταινίες: Νύχτες Γεμάτες Έρωτα (Young at Heart, 1954), Λόρδοι, Λόρδα και Φιλότιμο (Artists and Models, 1955), Γραμμένο στον Άνεμο, Ο Ανθρωπος με τα 1.000 Πρόσωπα (Man of a Thousand Faces, 1957), Γραμμένο με Αίμα (The Tarnished Angels, 1957), Οι αετοί της καταραμένης κοιλάδας (Warlock, 1959) και Το Τελευταίο Ηλιοβασίλεμα (The Last Sunset, 1961). Κατά τη δεκαετία του '60 η επιτυχία της συνεχίστηκε με τη συμμετοχή της στη σαπουνόπερα Πέιτον Πλέις (Peyton Place) όπου ερμήνευσε το ρόλο της Κονστάνς Μακέντζι για τέσσερα χρόνια (1964 - 1968). Η τελευταία της κινηματογραφική εμφάνιση ήταν το 1992 στο ερωτικό θρίλερ Βασικό Ένστικτο (Basic Instinct) του Πολ Βερχόφεν.
Η Μαλόουν απεβίωσε στις 19 Ιανουαρίου 2018, ήταν μια από τις εναπομείνασες σταρ της Χρυσής Εποχής του Χόλιγουντ.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Βραβευμένες με Όσκαρ Β' Γυναικείου Ρόλου
Locnville
Οι Locnville είναι ένα μουσικό δίδυμο electro hop μουσικής από τη Νότια Αφρική. Τα πανομοιότυπα δίδυμα αδέλφια, Andrew και Brian Chaplin, σχημάτισαν τους Locnville στο Κέιπ Τάουν, Νότια Αφρική, το 2009. Τα δίδυμα είναι τραγουδιστές-στιχουργοί, παραγωγοί τραγουδιών και μουσικοί, εκτός απ' ό,τι είναι και κιθαρίστες, ντράμερ και επιχειρηματίες επιχειρήσεων.
Το ντεμπούτο στούντιο άλμπουμ τους με τίτλο Sun In My Pocket κυκλοφόρησε στη Νότια Αφρική τον Φεβρουάριο του 2010 και κατάφερε να γίνει μεγάλη επιτυχία, ανεβαίνοντας στην κορυφή του RISA South African Albums Chart και αργότερα κερδίζοντας το βραβείο για “καλύτερο πρωτοεμφανιζόμενο” (best newcomer) στα MK Awards του 2010.
Το δεύτερο στούντιο άλμπουμ τους με τίτλο Running To Midnight κυκλοφόρησε την 1η Ιουλίου 2011, περιλαμβάνοντας ενα μουσικό βίντεο υψηλής ευκρίνειας για ένα από τα κομμάτια του άλμπουμ με τίτλο “Stars Above You”.
Τα δίδυμα έχουν συγγένεια με τον αποθανώντα Charlie Chaplin (ο παππούς τους ήταν πρώτος ξάδερφος του Τσάρλι Τσάπλιν).
1990-1998: Πρώτα χρόνια
Οι Andrew και Brian Chaplin, γεννήθηκαν μονοζυγωτικά δίδυμα αδέρφια στη Νέα Υόρκη, Ηνωμένες Πολιτείες στις 14 Μαΐου 1990 από την Pam Eichner, μια Αμερικανίδα ηθοποιό, και τον Spencer Chaplin, έναν κιθαρίστα. Στην ηλικία των δύο μετεγκαταστάθηκαν στο Κέιπ Τάουν, Νότια Αφρική, όπου η οικογένεια ζούσε μαζί μέχρι το διαζύγιο των γονιών τους το 1997. Τα δίδυμα τότε άρχισαν να περνούν εναλλακτικά εβδομάδες με τον κάθε γονιό. Τελικά επέστρεψαν πίσω στις Ηνωμένες Πολιτείες το 2001 με τη μητέρα τους και εν τέλει επέστρεψαν ξανά στη Νότια Αφρική το 2003 για να ζήσουν με τον πατέρα τους. Ο Andrew και ο Brian ανακάλυψαν το πάθος τους για τη μουσική στην ηλικία των έξι ετών, όταν πήραν τις πρώτες τους κιθάρες. Τα δίδυμα θεωρούν τα συγκροτήματα Pink Floyd και Oasis ως μεγάλες επιρροές των οποίων η μουσική παιζόταν συχνά από τους γονείς τους. Ο Andrew ανέφερε σε μια συνέντευξη: "Η οικογένειά μας ήταν αρκετά μουσικά προσανατολισμένη, έτσι νομίζω ότι έχουμε μια αρκετά καλή αίσθηση της μελωδίας και του ρυθμού από νεαρή ηλικία."
2006-2009: “III”
Στις 27 Αυγούστου του 2007, οι III κυκλοφόρησαν ένα άλμπουμ δώδεκα τραγουδιών, με τίτλο What They Say, σε μια νοτιοαφρικανική εφαρμογή κοινωνικής δικτύωσης με βάση τα κινητά τηλέφωνα ονομαζόμενη MXit. Ήταν το πρώτο συγκρότημα στη Νότια Αφρική που κυκλοφόρησε μουσική σε αυτή τη μορφή και υπό αυτή την έννοια έκαναν τοπική μουσική ιστορία. Το άλμπουμ κατάφερε να λάβει διπλά πλατινένιο download sales status, πουλώντας πάνω από 500.000 αντίτυπα στη Νότια Αφρική. Το συγκρότημα διαλύθηκε λίγο μετά και οι Andrew και Brian Chaplin δημιούργησαν το συγκρότημα Locnville, το όνομα του οποίου εξακολουθεί να είναι μυστήριο, ωστόσο τα δίδυμα είπαν πως έχει να κάνει με το background τους και με το γεγονός ότι είχαν ζήσει και στις Ηνωμένες Πολιτείες και στη Νότια Αφρική.
Sun in My Pocket (2010)
Μετά από τρεις μήνες προ- και μετά παραγωγής από τον Deon Phyfer συμπεριλαμβανομένων δύο εβδομάδων ηχογραφήσεων, μιξαρίσματος και mastering στα LMX Studios στο Κέιπ Τάουν το ντεμπούτο άλμπουμ τους, Sun in My Pocket είχε αρχικά κυκλοφορήσει σε music download μορφή με τον αρχικό τίτλο Retro Electro τον Νοέμβριο του 2009. Το Sun in My Pocket σε μορφή CD κυκολφόρησε αργότερα στη Νότια Αφρική τον Φεβρουάριο του 2010 αφού έγινε remastered στο Ηνωμένο Βασίλειο από τον Wez Clarke (Ministry of Sound, Hed Kandi).
Οι Locnville κρίθηκαν αργότερα η "buzz act" στο Midem International Music Conference στις Κάννες τον Ιανουάριο του 2010, προκαλώντας ενδιαφέρον για το δίδυμο από διεθνείς δισκογραφικές εταιρείες. Τον Μάιο του 2010 ανακοινώθηκε ότι οι Locnville υπέγραψαν παγκόσμια συμφωνία με τη Sony Music International.
Κατά τον Σεπτέμβριο του 2010, τα δίδυμα επισκέφτηκαν το Ηνωμένο Βασίλειο όπου γνώρισαν τους θαυμαστές τους και εργάστηκαν στα υλικά τους. Το single "Sun in My Pocket" περιλαμβάνεται επίσης στο EA Sports FIFA 11.
Οι Locnville εμφανίστηκαν επίσης σε ένα επισόδειο της δημοφιλούς σειράς του MTV, My Super Sweet World Class. Ήταν στο επισόδειο, δωρίζοντας εισητίρια και backstage πάσα για μια από τις συναυλίες τους στο κορίτσι που είχε γενέθλια, τη Nina Rykaart, της Νότιας Αφρικής.
Running to Midnight (2011)
Την 1η Ιουλίου 2011, οι Locnville κυκλοφόρησαν το δεύτερο studio album τους με τίτλο Running To Midnight. Τα αδέρφια ξεκίνησαν μια επίσημη “αντίστροφη μέτρηση εκατό ημερών”, μια κίνηση για να δημιουργηθεί ενθουσιασμός για την κυκλοφορία. Η κίνηση αποδείχθηκε επιτυχής με τα κοινωνικά δίκτυα των μέσων ενημέρωσης, συμπεριλαμβανομένων των Facebook και Twitter, να είναι γεμάτα με τα νέα της κυκλοφορίας του. Επιπλέον δημιουργήθηκαν διάφοροι διαγωνισμοί για την ενθάρρυνση της αγοράς του Running To Midnight.
Το νέο άλμπουμ γράφτηκε και ηχογραφήθηκε σε 9 μήνες στο Κέιπ Τάουν, τις ΗΠΑ, και καθώς βρίσκονταν στον δρόμο προωθώντας το ντεμπούτο τους άλμπουμ ανά την Ευρώπη.
Σε μια συνέντευξη, ένα από τα δίδυμα, ο Andrew, δήλωσε ότι το νέο άλμπουμ ήταν “πολύ πιό σχετικό με το πού βρισκόμαστε τώρα”. Το άλλο δίδυμο, ο Brian, πρόσθεσε ότι το νέο άλμπουμ “δεν είναι το προηγούμενό μας άλμπουμ”˙ λέγοντας με τόσες πολλές λέξεις ότι το νέο άλμπουμ έφερε μαζί του νέο ήχο και “μια σοβαρά έντονη και διασκεδαστική ιστορία”.
Contra-Banned
Δημιουργώντας τους Locnville, τα δίδυμα αποφάσισαν επίσης να δημιουργήσουν τη δική τους δισκογραφική εταιρεία με όνομα Contra-Banned που θα διανέμει τη μουσική τους στο χρόνο σε μια λεγόμενη “VirtualCD” (εικονικό CD) μορφή. Αργότερα δήλωσαν πως ο λόγος για τη δημιουργία της Contra-Banned ήταν ότι “οι καλλιτέχνες παίρνουν ένα μικρό ποσοστό στο τέλος όλου αυτού...”, και ένιωθαν ότι αυτό ήταν άδικο καθώς ξοδεύουν πολύ χρόνο και προσπάθεια σε αυτό που έκαναν.
Villey clothing
Το Δεκέμβριο του 2010, τα δίδυμα αδέρφια κυκλοφόρησαν τη δικιά τους μάρκα ρούχων με όνομα Villey clothing.
Εξωτερικοί συνδέσμοι
Κατηγορία:Νοτιοαφρικανικά μουσικά συγκροτήματα Κατηγορία:Συγκροτήματα ηλεκτρονικής μουσικής Κατηγορία:Μουσικά ντουέτα αδελφών Κατηγορία:Ντουέτα ηλεκτρονικής μουσικής
Κοινωνική μηχανική
Ιστορικά
Ο πρώην εγκληματίας υπολογιστών και αργότερα σύμβουλος ασφαλείας πληροφορικών συστημάτων Κέβιν Μίτνικ διέδωσε τον όρο «κοινωνική μηχανική», επισημαίνοντας ότι είναι πολύ ευκολότερο να ξεγελάσεις κάποιον να δώσει έναν κωδικό πρόσβασης για ένα σύστημα από το να προσπαθήσεις να τον σπάσεις.
Πώς λειτουργεί
Στηρίζεται κυρίως στην ανθρώπινη περιέργεια ή την απληστία (βλέπε δόλωμα παρακάτω) και στην άγνοια. Πολλοί θεωρούν ότι ένα καλό αντιϊκό τους προστατεύει αλλά αυτά δρουν μόνο για τους ευρέως γνωστούς ιούς και για τις ευρέως γνωστές τεχνικές και όχι για έναν ειδικά κατασκευασμένο "ιό". Πολλοί, επίσης, είτε λόγω ευπιστίας είτε λόγω ευγένειας δεν αρνούνται να δώσουν στοιχεία σε κάποιον που τους το ζητάει ευγενικά ή κάτω από δήθεν "πίεση".
Ο άμεσος στόχος δεν είναι πάντα η αποκάλυψη του κωδικού. Για κάποιον που θέλει να διεισδύσει σε ένα υπολογιστικό σύστημα πολλές φορές είναι αρκετή ακόμα και η απλή γνώση του αριθμού έκδοσης του λειτουργικού συστήματος ή άλλων προγραμμάτων που χρησιμοποιεί ο χρήστης. Με αυτές τις πληροφορίες μπορεί να μάθει αν υπάρχουν "τρύπες" στα προγράμματα και να τις αξιοποιήσει.
Άλλες πληροφορίες που μπορεί να συλλέξει κάποιος, και που πιθανά να είναι χρήσιμες, όπως οι ημερομηνίες γέννησης, τα ονόματα των παιδιών, τα ονόματα υπευθύνων για τη μηχανογράφηση κ.α. συλλέγονται είτε μέσω συνομιλίας είτε από τα λεγόμενα κοινωνικά δίκτυα είτε από τις ιστοσελίδες της εταιρείας. Οι πληροφορίες αυτές χρησιμοποιούνται αργότερα σε συνομιλία, είτε τηλεφωνική είτε μέσω ηλεκτρονικού ταχυδρομείου είτε σε άμεσα μηνύματα (IM), για να πεισθεί ο συνομιλητής-θύμα ότι πρόκειται περί γνωστού και έτσι να του αποσπαστούν ακόμη περισσότερες πληροφορίες ή, ακόμα καλύτερα, κάποιος κωδικός πρόσβασης.
Το δόλωμα
Ένας πραγματικός Δούρειος Ίππος. Ο επιτιθέμενος αφήνει ένα CD ή ένα φλασάκι ή κάποιο χαρτάκι με διευθύνσεις στο Διαδίκτυο και κωδικούς εισόδου σε κάποιο σημείο που "δήθεν" κάποιος ξέχασε. Το υποψήφιο θύμα πιθανά θα χρησιμοποιήσει αυτό το μέσο στον υπολογιστή του ή θα μπει στη διεύθυνση που βρήκε.
Το ηλεκτρονικό "ψάρεμα" ή Phishing
Μία μέθοδος που εφαρμόζεται αρκετά τα τελευταία χρόνια. Η λέξη αποτελεί παραφθορά της λέξης fishing (ψάρεμα) και του phreaking, το οποίο ήταν η αρχική μορφή του hacking, γνωστό ως phreaking τηλεφώνου, εξού και ο λόγος που οι χάκερς αντικατέστησαν το "f" με το "pH". Ο επίδοξος εισβολέας στέλνει ένα μήνυμα ηλεκτρονικού ταχυδρομείου όπου εμφανίζεται ως κάποια νόμιμη εταιρεία (τράπεζα, μεταφορική κλπ) ή κάποιο φυσικό πρόσωπο και ζητάει από το υποψήφιο θύμα να στείλει προσωπικά ή άλλα στοιχεία σε συγκεκριμένη διεύθυνση e-mail ή σε κάποιον πλαστό ιστότοπο. Συχνά έχει στήσει μία ιστοσελίδα στο Διαδίκτυο που μοιάζει εμφανισιακά με τη σελίδα κάποιας άλλης εταιρείας και εκεί καλείται ο χρήστης να δώσει κάποια στοιχεία.
Δείτε επίσης
Κατηγορία:Ασφάλεια υπολογιστών
Γιώργος Ιωαννίδης
Ο Γιώργος Ιωαννίδης (Σέρρες, 4 Μαΐου 1988) είναι Έλληνας ποδοσφαιριστής που αγωνίζεται ως αμυντικός. Υπήρξε διεθνής με τις εθνικές Νέων και Ελπίδων και μέλος της ομάδας των Νέων που έφτασε το 2007 μέχρι τον τελικό του ευρωπαϊκού πρωταθλήματος Νέων.
Σε συλλογικό επίπεδο
Αναδείχθηκε από τα τμήματα υποδομής του Ηρακλή Θεσσαλονίκης και το καλοκαίρι του 2006 προωθήθηκε στην επαγγελματική ομάδα. Στις 16 Δεκεμβρίου του ίδιου έτους πραγματοποίησε το ντεμπούτο του στην Α' Εθνική, στην εντός έδρας νίκη με 1-0 επί την Σκόντα Ξάνθης. Αν και ξεκίνησε ως επιθετικός, στη συνέχεια μετατοπίστηκε σε αμυντικές θέσεις. Το μοναδικό του τέρμα με τη φανέλα του Ηρακλή το σημείωσε στις 13 Νοεμβρίου του 2008, σε εκτός έδρας αγώνα του κυπέλλου Ελλάδας εναντίον της Καστοριάς στην παράταση και ήταν το νικητήριο.
Το καλοκαίρι του 2010 έμεινε ελεύθερος από την ομάδα της Θεσσαλονίκης και υπέγραψε στον Παναθηναϊκό. Δύο χρόνια αργότερα, το καλοκαίρι του 2012, του δόθηκε η άδεια να αναζητήσει νέα ομάδα, καθώς στον Παναθηναϊκό δεν είχε καταφέρει να κερδίσει θέση βασικού και ο χρόνος συμμετοχής του, ήταν ελάχιστος, έτσι στις 30 Αυγούστου, ανακοινώθηκε από τον ΟΦΗ, με τον οποίο υπέγραψε συμβόλαιο ενός έτους. Την περίοδο 2013-14 αγωνίστηκε στον Λεβαδειακό.
Έπειτα από απουσία ενός έτους από τους αγωνιστικούς χώρους, τον Αύγουστο του 2015 επανήλθε στην ενεργό δράση υπογράφοντας συμβόλαιο συνεργασίας με τον Πανσερραϊκό.
Στις εθνικές ομάδες
Υπήρξε διεθνής με την εθνική νέων το 2007 και ήταν βασικός σε όλους τους αγώνες της ομάδας, που έφτασε στον τελικό του ευρωπαϊκού πρωταθλήματος της ίδιας χρονιάς, όπου ηττήθηκε με 1-0 από την Ισπανία, καταλαμβάνοντας τελικά τη 2η θέση. Ο ίδιος ήταν μέσα στην καλύτερη 11άδα της διοργάνωσης που ανέδειξε η UEFA. Από το 2008 έως το 2010 που είχε δικαίωμα συμμετοχής, αγωνίστηκε με την εθνική Ελπίδων 12 φορές, σημειώνοντας και ένα γκολ.
Πηγές - Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Παναθηναϊκού Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΟΦΗ Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Πανσερραϊκού
Ναός της Αφροδίτης και της Ρώμης
Ο ναός της Αφροδίτης και της Ρώμης, λατιν. templum Veneris et Romae, εθεωρείτο ο μεγαλύτερος ναός της Αρχαίας Ρώμης. Βρισκόταν επί του Βελιανού λόφου, μεταξύ του ανατολικού ορίου της Ρωμαϊκής Αγοράς και του Κολοσσαίου, αφιερωμένος στη θεά Αφροδίτη Ευτυχία (Venus Felix) και την Αιώνια Ρώμη (Roma Aeterna). Ο αρχιτέκτονας ήταν ο ίδιος ο Αυτοκράτορας Αδριανός και η κατασκευή ξεκίνησε το 121. Επίσημα εγκαινιάστηκε από αυτόν το 135 και ολοκληρώθηκε το 141 από τον Αντωνίνο Πίο. Το 307 καταστράφηκε από φωτιά και επισκευάστηκε με μετατροπές από τον Μαξέντιο.
Ιστορία
Με σκοπό να κτίσει τον ναό στα ερείπια του Χρυσού Οίκου του Νέρωνα, ο Αδριανός μετακίνησε τον κολοσσό του Νέρωνα κοντά στο Φλαβιανό Αμφιθέατρο -που σύντομα μετονομάστηκε σε Κολοσαίο- και έκτισε επάνω στη στοά εισόδου (vestibul) του Χρυσού Οίκου. Ο Απολλόδωρος ο Δαμασκηνός, ο πιο λαμπρός αρχιτέκτονας του Αδριανού, δυσαρεστημένος από τα αρχιτεκτονικά σχέδια του Αυτοκράτορα, είπε για το μέγεθος των αγαλμάτων των καθισμένων θεών του σηκού, ότι αν σηκωνόταν όρθια από τον θρόνο τους, θα χτυπούσαν το κεφάλι τους στην οροφή. Για το σχόλιο αυτό ο Απολλόδωρος εξορίστηκε και εκτελέστηκε.
Σύμφωνα με τον αρχαίο ιστορικό Αμμιανό Μαρκελλίνο, ο ναός ήταν μεταξύ των μεγάλων κτηρίων της Ρώμης, που εντυπωσίασαν τον Αυτοκράτορα Κωνστάντιο Β΄ όταν επισκέφτηκε την πόλη το 357.
Μετέπειτα επισκευές έγιναν από τον Φλάβιο Ευγένιο, έναν σφετεριστή (392-394) (εναντίον του Θεοδοσίου Α΄), του οποίου η πολιτική ήταν υπέρ της αποκατάστασης της λατρείας των Εθνικών και των ναών. Το ιερό έκλεισε κατά τη Δίωξη των Εθνικών στη Ρωμαϊκή Αυτοκρατορία. Πάντως, όπως με πολλά από τα μεγαλειώδη αρχαία κτήρια, ο ναός έγινε στόχος για το πλούσιο υλικό του. Το 630 ο Πάπας Ονώριος Α΄, με τη συγκατάθεση του Αυτοκράτορα Ηρακλείου, απέσπασε τα επίχρυσα κεραμίδια από την οροφή του ναού για τον διάκοσμο του Αγ. Πέτρου.
Ένας σοβαρός σεισμός στις αρχές του 9ου αι. πιστεύεται, ότι κατέστρεψε τον ναό. Περί το 850 ο Πάπας Λέων Δ΄ διέταξε επί των ερειπίων του ναού το κτίσιμο μίας νέας εκκλησίας, της Σάντα Μαρία Νόβα. Έπειτα από μία μεγάλη ανακατασκευή το 1612, η εκκλησία μετονομάστηκε σε Σάντα Φραντσέσκα Ρομάνα και ενσωμάτωσε τον σηκό του ναού ως κωδωνοστάσιο. Μία κάπως αστεία άποψη (vedute), χαλκογραφία του Τζοβάννι Μπαττίστα Μερκάτι, παριστά τη θέση το 1629. Η τεράστια ποσότητα μαρμάρου που κάποτε κοσμούσε τον ναό, έχει όλη εξαφανιστεί, καθώς χρησιμοποιήθηκε ως οικοδομικό υλικό σε κατασκευές κτιρίων από τον Μεσαίωνα και μετά. Ο Ιταλός αρχαιολόγος Ροντόλφο-Αμεντέο Λανκιάνι στο έργο του Η καταστροφή της Αρχαίας Ρώμης αναφέρει, ότι ανακάλυψε μία ασβεστοκάμινο κοντά στο ναό, όπου τα μάρμαρα γινόταν ασβέστης.
Στην εποχή μας μόνο μερικοί κίονες γύρω παραμένουν όρθιοι στις αρχικές του θέσεις, ενώ στη θέση εκείνων που ελλείπουν, έχουν φυτευτεί δένδρα.
Θέση
Βόρεια είναι ο Χρυσός Οίκος του Νέρωνα, δυτικά η Βασιλική του Μαξέντιου, νότια η Ιερά Οδός, η Αψίδα του Τίτου και ο Ναός του Διός του Στάτορος (8ος αιώνας π.Χ.)· ανατολικά η νέα θέση του Κολοσσού του Νέρωνα, το Φλαβιανό Αμφιθέατρο (Κολοσσαίο), το Σημείο Στροφής και η Αψίδα του Κωνσταντίνου.
Το δυτικό μέρος του ναού έχει διαμορφωθεί σε μονή Βενεδικτίνων Ολιβετάνων, τη Σάντα Μαρία Νόβα, στην οποία εφάπτεται στα δυτικά ο ναός της Σάντα Φραντσέσκα Ρομάνα. Το ανατολικό ονομάζεται πλατεία της Σάντα Φραντσέσκα Ρομάνα.
Αρχιτεκτονική
Η κρηπίδα έχει διαστάσεις 146 μ. Χ 100 μ. Επάνω σε αυτήν ο δίπτερος ναός έχει ύψος 29,5 μ. (31 μ. μαζί με τα γλυπτά ακρωτήρια της στέγης) και οι διαστάσεις τού περιστυλίου είναι 110 μ. Χ 53 μ. Ο σηκός είναι χωρισμένος στη μέση με έναν εγκάρσιο τοίχο, έτσι υπάρχουν δύο συμμετρικοί χώροι: ένας για το άγαλμα της Αφροδίτης και ένας γι' αυτό της Ρώμης. Η κάθε μορφή κάθεται σε θρόνο και κοιτάει, η Αφροδίτη στην ανατολή, στο Κολοσσαίο και η Ρώμη στα δυτικά, στην Αγορά. Ο Αντρέα Παλλάντιο τον αποκαλεί ναό του Ηλίου και της Σελήνης. Πίσω από κάθε μορφή ο τοίχος είναι ημικυκλικός με ημιθόλιο. Κάθε χώρος έχει πρόναο τετρακιόνιο εν παραστάσει. Ο σηκός περιβάλλεται από κιονοστοιχία 10 Χ 22 κιόνων (δεν σώζονται). Γύρω από τον ναό υπάρχει περιμετρική σειρά κιόνων, οι οποίοι έχουν διάμετρο 1,8 μ., κάνοντας τον ναό πολύ επιβλητικό. Η σειρά διακόπτεται στο μέσο κάθε μακράς πλευράς. Υπάρχουν κλίμακες για την άνοδο. Σώζονται 10 κίονες στη νότιοανατολική και 12 στη βόρειοανατολική πλευρά.
Το 1913 ο γερμανός αρχιτέκτονας Γιόζεφ Μπύχλμανν σχεδίασε αναπαράσταση του ναού. Εκεί δύο κιονοστοιχίες χωρίζουν τον σηκό με τρία θολωτά κλίτη, όπου το μεσαίο καταλήγει σε ημικύκλιο με ημιθόλιο με ρομβοειδή φατνώματα. Οι πλαϊνοί τοίχοι έχουν κόγχες με αγάλματα· το επάνω μέρος της κόγχης είναι ημικυκλικό ή τριγωνικό, εναλλάξ. Μεταξύ τους οι κόγχες έχουν πορφυρούς κίονες, επάνω σε συνεχόμενη βάση. Κάθε κόγχη έχει εκατέρωθεν μικρότερους κίονες, που στέκονται σε προβόλους. Οι κίονες συγκρατούν θριγκό, επάνω στον οποίο, στην προέκταση των κιόνων, υπάρχουν αγάλματα. Μεταξύ των αγαλμάτων υπάρχουν εντοιχισμένα ορθογώνια ανάγλυφα. Η θολωτή οροφή έχει τετράγωνα φατνώματα, που ελαφρύνουν το βάρος της. Η ζωφόρος φέρει επιγραφή: IMP[ERATOR] CAES[AR] HADRIANVS AVG[USTUS], P[ONTIFEX] M[AXIMUS], TR[IBUNICIA] POT[ESTATE] XIV, CO[N]S[UL] III, FECIT.
Ο Αδριανός έκανε ένα έξυπνο λογοπαίγνιο: στο άγαλμα της Αφροδίτης έγραψε ΑΜΟR (=ΕΡΩΣ), που αν διαβαστεί ανάποδα είναι RΟΜΑ (=ΡΩΜΗ), αυτό που έγραψε στο άλλο άγαλμα. Έτσι το όνομα έχει συμμετρία, όπως και η θέση των αγαλμάτων και των χώρων τους. Στον χώρο της Αφροδίτης υπήρχε δεύτερος βωμός, όπου οι νεόνυμφοι έκαναν προσφορές· εκατέρωθεν αυτού του βωμού υπήρχαν γιγαντιαία αργυρά αγάλματα του Μάρκου Αυρηλίου και της Φαυστίνας της Νεοτέρας.
Σήμερα
Το ανατολικό τμήμα αποτελεί την πιάτσα ντι Σάντα Φραντσέσκα Ρομάνα. Από την αρχιερατεία του πάπα Ιωάννη-Παύλου Β΄, η υψηλή θέση του ναού και το ότι είναι έναντι της κύριας εισόδου του Κολοσσαίου, έκαναν την πλατεία να λειτουργήσει αποτελεσματικά ως χώρος, που ο πάπας απευθύνεται στο κοινό. Στη φωτογραφία δεξιά φαίνεται ένας μωβ θόλος για να καλύψει τον πάπα και ένας φωτισμένος σταυρός επί τη ευκαιρία της τελετής της Μεγάλης Παρασκευής. Ο πάπας προσωπικά ή δι' αντιπροσώπου, οδηγεί τους πιστούς νοερά στη μεταφορά του Σταυρού από τον Χριστό, κάνοντας διάφορες στάσεις, όπως και Εκείνος, με έναν σταυρό που μεταφέρεται στο Κολοσσαίο.
Ο ναός ξανάνοιξε για το κοινό έπειτα από εκτεταμένο πρόγραμμα επισκευών, που κράτησε 26 έτη. Πρόσβαση στον ναό περιλαμβάνεται στο εισιτήριο για το Κολοσσαίο, την Αγορά και τον Παλατίνο λόφο.
Πινακοθήκη
Κατηγορία:Τοπογραφία της Ρώμης
Ατελής οστεογένεση
Η ατελής οστεογένεση (Osteogenesis imperfecta, OI) ή οστεοψαθύρωση είναι μια γενετική διαταραχή που χαρακτηρίζεται από τα οστά που σπάζουν εύκολα, συχνά από ελάχιστη ή καμία προφανή αιτία. Υπάρχουν τουλάχιστον τέσσερις αναγνωρισμένες μορφές της διαταραχής, που παρουσιάζουν μεγάλη διακύμανση στην σοβαρότητα της ασθένειας από άτομο σε άτομο. Παραδείγματος χάριν, ένα άτομο με ατελή οστεογένεση μπορεί να έχει μόνο μερικά ή και εκατοντάδες κατάγματα στη διάρκεια της ζωής του.
Ενώ ο αριθμός ανθρώπων που επηρεάζονται με ατελή οστεογένεση στις Ηνωμένες Πολιτείες είναι άγνωστος, η καλύτερη εκτίμηση προτείνει τουλάχιστον 20.000 και ενδεχομένως τόσο πολλά όπως 50.000 άτομα.
Διάγνωση
Η Ατελής Οστεογένεση (OI) προκαλείται από μια γενετική ατέλεια που έχει επιπτώσεις στο κολλαγόνο που παράγει το ανθρώπινο σώμα. Το κολλαγόνο είναι η σημαντικότερη πρωτεΐνη του συνδετικού ιστού του σώματος και μπορεί να παρομοιαστεί με το πλαίσιο γύρω από το οποίο κατασκευάζεται ένα κτήριο. Στην ατελή οστεογένεση, ένα άτομο έχει είτε λιγότερο κολλαγόνο από το κανονικό, είτε μια χειρότερη ποιότητα του κολλαγόνου από ότι κανονικά, οδηγώντας σε αδύνατα οστά που σπάζουν εύκολα.
Είναι συχνά, αν και όχι πάντα, δυνατό να διαγνωστεί η ατελής οστεογένεση βάσει απλώς κλινικών χαρακτηριστικών γνωρισμάτων. Οι κλινικοί γενετιστές μπορούν επίσης να εκτελέσουν τις βιοχημικές εξετάσεις (στο κολλαγόνο) ή μοριακές δοκιμές (DNA) που μπορούν να βοηθήσουν να επιβεβαιώσουν μια διάγνωση ατελούς οστεογένεσης σε μερικές περιπτώσεις. Αυτές οι εξετάσεις απαιτούν γενικά αρκετές εβδομάδες προτού να τα αποτελέσματα, και περίπου 10 έως 15 τοις εκατό των ατόμων με ήπιας μορφής ατελούς οστεογένεσης, που έχουν την εξέταση του κολλαγόνου, και περίπου 5 τοις εκατό εκείνων που έχουν κάνει την μοριακή εξέταση, παρουσιάζονται ως αρνητικοί στην ασθένεια παρά ύπαρξη της διαταραχής.
Κλινικά χαρακτηριστικά γνωρίσματα
Τα χαρακτηριστικά γνωρίσματα της Ατελούς Οστεογένεσης (OI) ποικίλλουν πολύ από το πρόσωπο στο πρόσωπο, ακόμη και μεταξύ των ανθρώπων με τον ίδιο τύπο ατελούς οστεογένεσης, και ακόμη και μέσα στην ίδια οικογένεια και δεν είναι όλα τα χαρακτηριστικά εμφανή σε κάθε περίπτωση. Τα γενικά χαρακτηριστικά γνωρίσματα των τεσσάρων αναγνωρισμένων τύπων ατελούς οστεογένεσης, που ποικίλλουν στα χαρακτηριστικά και τη δριμύτητα, είναι τα ακόλουθα:
Παράγοντες κληρονομικότητας
Οι περισσότερες περιπτώσεις ατελούς οστεογένεσης προκαλούνται από μια επικρατούσα γενετική ατέλεια. Μερικά παιδιά με ατελή οστεογένεση κληρονομούν την διαταραχή από έναν γονέα. Άλλα παιδιά γεννιούνται με ατελή οστεογένεση ακόμα κι αν δεν υπάρχει καμία οικογενειακή ιστορία της διαταραχής. Σε αυτά τα παιδιά, η γενετική ατέλεια εμφανίστηκε ως αυθόρμητη μετάλλαξη. Επειδή η ατέλεια, είτε κληρονομουμένη είτε λόγω μιας αυθόρμητη μετάλλαξης, είναι κυρίαρχη, ένα άτομο με ατελή οστεογένεση έχει μια πιθανότητα 50 τοις εκατό να περάσει την διαταραχή σε κάθε ένα από τα παιδιά του/της. Οι γενετιστές μπορούν να βοηθήσουν τους ανθρώπους με ατελή οστεογένεση και τα μέλη της οικογένειας τους να καταλάβουν περαιτέρω τη γενετική της ατελούς οστεογένεσης και τη πιθανότητες της επανάληψης, και να βοηθήσουν στην προ-γενετική διάγνωση για εκείνους που το επιθυμούν.
Θεραπεία
Δεν υπάρχει ακόμα μια θεραπεία για την ατελή οστεογένεση. Η αγωγή κατευθύνεται προς την πρόληψη ή τον έλεγχο των συμπτωμάτων, τη μεγιστοποίηση της δυνατότητας ανεξάρτητης κίνησης και την ανάπτυξη της βέλτιστης οστικής μάζας και μυϊκής δύναμης. Η φροντίδα των καταγμάτων, οι εκτενείς χειρουργικές και οδοντικές επεμβάσεις και η φυσικοθεραπεία συστήνονται συχνά στα άτομα με ατελή οστεογένεση. Η χρήση των αναπηρικών καρεκλών, των στηριγμάτων και άλλων ενισχύσεων κινητικότητας είναι συνήθης, ιδιαίτερα (αν και όχι αποκλειστικά) μεταξύ των ανθρώπων με τους σοβαρότερους τύπους ατελούς οστεογένεσης.
Μια χειρουργική διαδικασία, αποκαλούμενη ως «rodding» εξετάζεται συχνά για τα άτομα με ατελή οστεογένεση. Αυτή η χειρουργική επέμβαση περιλαμβάνει την παρεμβολή μεταλλικών ράβδων κατά μήκος των μακριών οστών για να τα ενισχύσει και να αποτρέψει ή/και να διορθώσει τις παραμορφώσεις. Για περισσότερες πληροφορίες, δείτε «Rodding».
Οι άνθρωποι με ατελή οστεογένεση ενθαρρύνονται να ασκούνται όσο το δυνατόν περισσότερο για να βοηθήσουν την ενδυνάμωση μυών και οστών, η οποία μπορεί να βοηθήσει στο να αποτραπούν τα κατάγματα. Η κολύμβηση και η υδροθεραπεία είναι συνήθεις επιλογές άσκησης για τα άτομα με ατελή οστεογένεση, δεδομένου ότι η άσκηση στο νερό επιτρέπει την ανεξάρτητη κίνηση με μικρό κίνδυνο κατάγματος. Για εκείνους που είναι σε θέση, το περπάτημα (με ή χωρίς βοηθήματα) είναι άριστη άσκηση. Τα άτομα με ατελή οστεογένεση πρέπει να συμβουλευθούν τον παθολόγο ή/και το φυσιοθεραπευτή τους για να συζητήσουν την κατάλληλη και ασφαλή άσκηση.
Τα παιδιά και οι ενήλικοι με ατελή οστεογένεση θα ωφεληθούν επίσης από τη διατήρηση ενός υγιούς βάρους, την κατανάλωση θρεπτικών τροφών και την αποφυγή δραστηριοτήτων όπως το κάπνισμα, η υπερβολική κατανάλωση οινοπνεύματος και καφεΐνης και η λήψη των στεροειδών φαρμάκων, που μπορούν να μειώσουν την οστική μάζα και να επιδεινώσουν την ευθραυστότητα των οστών.
Εξωτερικοί σύνδεσμοι
Κατηγορία:Σκελετικές παθήσεις Κατηγορία:Σπάνιες ασθένειες
Διαγωνισμός Τραγουδιού Eurovision 1991
Ο Διαγωνισμός Τραγουδιού Eurovision 1991 ήταν ο 36ος Διαγωνισμός Τραγουδιού Eurovision και πραγματοποιήθηκε στις 4 Μαΐου 1991 στη Ρώμη. Λόγω του Πολέμου του Κόλπου και των αυξανόμενων εντάσεων στη Γιουγκοσλαβία, το RAI αποφάσισε να μεταφέρει τον διαγωνισμό από το Σαν Ρέμο στη Ρώμη, ο οποίος θεωρήθηκε ασφαλέστερος.
Αυτή ήταν η τελευταία εκδήλωση στην οποία συμμετείχε η Σοσιαλιστική Ομοσπονδιακή Δημοκρατία της Γιουγκοσλαβίας. Στο διαγωνισμό του 1992 συμμετείχε η Ομοσπονδιακή Δημοκρατία της Γιουγκοσλαβίας (που περιλαμβάνει μόνο τη Σερβία και το Μαυροβούνιο). Ήταν επίσης η πρώτη φορά που η εκπροσωπήθηκε στην επανενωμένη μορφή της από τότε που η Ανατολική Γερμανία προσχώρησε στη Δυτική Γερμανία με τη Γερμανική επανένωση.
Η Καρόλα ήταν η νικήτρια αυτού του Διαγωνισμού με το τραγούδι "Fångad av en stormvind". Αυτή ήταν η τρίτη νίκη για τη Σουηδία, μετά το και το. Υπήρξε ισοπαλία μεταξύ της Καρόλα και της Αμινά της Γαλλίας, καθώς και οι δύο είχαν 146 βαθμούς. Αυτό απαιτούσε μια "αναμέτρηση", μια ισοπαλία που θεσπίστηκε μετά την περίφημη τετράδρομη ισοπαλία το. Τόσο η Σουηδία όσο και η Γαλλία είχαν λάβει τέσσερα σετ των 12 πόντων, αλλά η Σουηδία είχε λάβει πέντε σετ των 10 πόντων έναντι των δύο της Γαλλίας, οπότε η Καρόλα ανακηρύχθηκε νικήτρια. Σήμερα, οι κανόνες ορίζουν ότι η χώρα που έχει περισσότερους πόντους από περισσότερες χώρες κερδίζει την Eurovision, επομένως η Γαλλία θα είχε κερδίσει τον διαγωνισμό (Γαλλία 18/22 έναντι Σουηδίας 17/22 ψήφοι χωρών).
Τοποθεσία
Ο διαγωνισμός είχε αρχικά προγραμματιστεί να διεξαχθεί στο Teatro Ariston στο Σαν Ρέμο, όπου το Φεστιβάλ του Σαν Ρέμο πραγματοποιείται κάθε χρόνο. Ήταν για τους διοργανωτές να αποτίσουν φόρο τιμής στο ιταλικό φεστιβάλ που ενέπνευσε τη δημιουργία του διαγωνισμού τραγουδιού της Eurovision. Ωστόσο, μετά την εισβολή στο Κουβέιτ από το Ιράκ και το ξέσπασμα του Πολέμου του Κόλπου, ο ραδιοτηλεοπτικός οργανισμός RAI αποφάσισε τον Ιανουάριο του 1991, για να εξασφαλίσει καλύτερα την ασφάλεια των ξένων αντιπροσωπειών, τη μεταφορά του διαγωνισμού στη Ρώμη. Αυτό προκάλεσε σοβαρά οργανωτικά προβλήματα και καθυστερήσεις.
Η Ρώμη είναι η πρωτεύουσα της Ιταλίας και μιας ειδικής κοινότητας (ονομάζεται Comune di Roma Capitale). Η Ρώμη χρησιμεύει επίσης ως η πρωτεύουσα της Περιφέρειας του Λάτιο. Το Στούντιο 15 της Cinecittà, ένα μεγάλο στούντιο ταινιών στη Ρώμη, επιβεβαιώθηκε αργότερα ως ο νέος χώρος. Με έκταση 400.000 τετραγωνικών μέτρων, είναι το μεγαλύτερο κινηματογραφικό στούντιο στην Ευρώπη και θεωρείται το κέντρο του ιταλικού κινηματογράφου. Τα στούντιο κατασκευάστηκαν κατά τη διάρκεια της φασιστικής εποχής ως μέρος ενός σχεδίου για την αναβίωση της ιταλικής κινηματογραφικής βιομηχανίας.
Επισκόπηση διαγωνισμού
Οι παρουσιαστές ήταν οι Τζιλιόλα Τσινκουέτι και Τότο Κουτούνιο, οι οποίοι εκπροσώπησαν την Ιταλία όταν κέρδισαν την Eurovision το και το  αντίστοιχα. Ο Κουτούνιο άνοιξε το διαγωνισμό τραγουδιού με το "Insieme: 1992", και η Τσινκουέτι ερμηνεύσε το "Non ho l'età". Ο Κουτούνιο είχε κάποια δυσκολία με την προφορά των τίτλων του τραγουδιού και των ονομάτων των καλλιτεχνών και των διευθυντών. Παρ 'όλα αυτά, στην Ιταλία σχεδόν επτά εκατομμύρια άνθρωποι παρακολούθησαν την παράσταση. Κατά τη διάρκεια της ψηφοφορίας, εκτός από τα Αγγλικά και τα Γαλλικά, οι Τσινκουέτι και Κουτούνιο χρησιμοποίησαν και τα Ιταλικά σε κάθε ψήφο που δινόταν.
Η Sara Carlson ερμήνευσε στην τελετή έναρξης ένα κομμάτι με τίτλο Celebration, ένα μείγμα σύγχρονου χορού σε αρχαίες τοποθεσίες της Αρχαίας Ρώμης. Η παράσταση περιελάμβανε την Κάρλσον να τραγουδά, και ένα μείγμα χορού του δρόμου και κλασικού χορού χορογραφημένο σε δημοφιλή μουσική που ακουγόταν εκείνη την εποχή. Εκείνη την εποχή, η Carlson είχε εμφανιστεί πολλές φορές στην ιταλική τηλεόραση και αυτό θεωρήθηκε ως ένα από τα μεγαλύτερα ακροατήρια της.
Η Ολλανδία δεν συμμετείχε σε αυτόν τον διαγωνισμό, καθώς έρχονταν σε σύγκρουση με τη εθνική εορτή της Ημέρας Μνήμης των Νεκρών, και ως εκ τούτου επετράπη στη Μάλτα να συμμετάσχει στον Διαγωνισμό για πρώτη φορά μετά από 16 χρόνια, ανίκανη πριν από λόγω περιορισμών στον αριθμό των επιτρεπόμενων χωρών να συμμετάσχουν.
Αυτός είναι ο τελευταίος διαγωνισμός όπου το επίσημο λογότυπο είναι σε γλώσσα διαφορετική από τα Αγγλικά (εδώ, είναι στα Ιταλικά). Από το 1992, το επίσημο λογότυπο του διαγωνισμού τραγουδιού της Eurovision παραμένει στα αγγλικά.
Προβλήματα και δομή ψηφοφορίας
Κάθε χώρα είχε μια κριτική επιτροπή που απένειμε 12, 10, 8, 7, 6, 5, 4, 3, 2, 1 πόντους για τα δέκα κορυφαία τραγούδια τους.
Το κυριότερο πρόβλημα που παρουσιάστηκε ήταν η ισοφάριση των νικητών (της Σουηδίας και της Γαλλίας). Κατά την τελική ψηφοφορία (Ιταλία) κανένας από τους τρεις κορυφαίους υποψηφίους - Σουηδία, Ισραήλ και Γαλλία - δεν είχε λάβει πόντους μέχρι το τελευταίο σετ των 12 πόντων. Αυτό πήγε στη Γαλλία και για πρώτη φορά μετά από είκοσι δύο χρόνια, υπήρξε ισοπαλία για την πρώτη θέση, με τη Γαλλία να ξεπερνά ένα μεγάλο έλλειμμα για να καλύψει τη Σουηδία. Ωστόσο, από την τετράδρομη ισοπαλία του 1969, οι κανόνες είχαν αλλάξει για να διασφαλιστεί ένας μοναδικός νικητής. Μετρήθηκε η ανώτερη βαθμολογία που έλαβαν οι δύο χώρες. Στα 12άρια ήταν πάλι ίδιες, με 4 χώρες να δίνουν 12 πόντους σε αμφότερες τη Σουηδία και τη Γαλλία. Ωστόσο, τα δεκάρια ήταν περισσότερα για τη Σουηδία (5) έναντι των 2 για τη Γαλλία, κρίνοντας τη νικήτρια. .
12 βαθμοί
Ακολουθεί μια περίληψη όλων των 12 πόντων στον τελικό:
Καρτ ποστάλ
Η εισαγωγή κάθε συμμετοχής (πριν παίξει το τραγούδι) ήταν ένα βίντεο με τους καλλιτέχνες να τραγουδούν ένα απόσπασμα από ένα τραγούδι στα ιταλικά.
Μέλη εθνικών κριτικών επιτροπών
Από τη χρονιά αυτή, τα μισά από τα μέλη έπρεπε να είναι επαγγελματίες μουσικοί.
Δημήτρης Μουσιάρης
Ο Δημήτρης Μουσιάρης (1959 - 1979) ήταν Έλληνας ποδοσφαιριστής που υπήρξε διεθνής με τις εθνικές ομάδες Νέων και Ελπίδων. Γεννήθηκε το 1959 και καταγόταν από το Δαμάσι Λάρισας. Έχασε τη ζωή του σε αυτοκινητικό δυστύχημα στις 6 Σεπτεμβρίου του 1979 μαζί με τον συμπαίκτη του στην Λάρισα και στις μικρές εθνικές ομάδες, Δημήτρη Κουκουλίτσιο. Αγωνιζόταν ως επιθετικός.
Καριέρα
Ξεκίνησε το ποδόσφαιρο από τον τοπικό Δαμασιακό και αποκτήθηκε το 1976 από την Λάρισα έναντι 150.000 δραχμών. Αρχικά στελέχωσε το ερασιτεχνικό τμήμα του συλλόγου και την περίοδο 1977/78 έγινε επαγγελματίας. Την ίδια σεζόν είχε σημαντική συμβολή στην άνοδο της Λάρισας στην Α' Εθνική, ενώ την επόμενη χρονιά κατάφερε να κάνει αισθητή την παρουσία του στη μεγάλη κατηγορία πραγματοποιώντας εξαιρετικές εμφανίσεις με τέσσερα γκολ σε 31 συμμετοχές. Παράλληλα πέτυχε να αναγνωριστεί ως ένα από τα μεγαλύτερα ταλέντα του ελληνικού ποδοσφαίρου.
Ο θάνατος
Στις 6 Σεπτεμβρίου του 1979 και ενώ ο Μουσιάρης κατευθυνόταν μαζί με τους συμπαίκτες του στην Λάρισα, Δημήτρη Κουκουλίτσιο και Γιάννη Βαλαώρα οδικώς προς την Αθήνα με σκοπό να ενσωματωθούν στην αποστολή της Εθνικής Ελπίδων για τη φιλική αναμέτρηση με το αντίστοιχο συγκρότημα της Σοβιετικής Ένωσης, 111 χλμ. έξω από την Αθήνα, κοντά στη Θήβα, το αυτοκίνητο που οδηγούσε ο Μουσιάρης ξέφυγε από την πορεία του λόγω ταχύτητας αλλά και ολισθηρότητας του οδοστρώματος (λίγες ώρες νωρίτερα είχε βρέξει) με αποτέλεσμα να συγκρουστεί πλαγιομετωπικά με το επερχόμενο ΚΤΕΛ Αθηνών-Λαμίας. Από την σύγκρουση σκοτώθηκαν επιτόπου ο Μουσιάρης με τον Κουκουλίτσιο, ενώ ο Βαλαώρας τραυματίστηκε σοβαρά, αποφεύγοντας ωστόσο τον κίνδυνο.
Τιμές μετά θάνατον
Κάθε χρόνο πραγματοποιείται το ποδοσφαιρικό τουρνουά «Κουκουλίτσιος-Μουσιάρης» προς τιμήν του Μούσιαρη και του συμπαίκτη του Κουκουλίτσιου, ενώ το γήπεδο του Δαμασίου φέρει το όνομα το όνομα του (μαζί με το όνομα ενός άλλου ποδοσφαιριστή της ΑΕΛ που πέθανε σε νεαρή ηλικία, ονόματι Ζέρμα).
Υψούντα
Η Υψούντα ή Υψούς ήταν πόλη της αρχαίας Αρκαδίας.
Σύμφωνα με τον Παυσανία όταν πέρασε από εκεί η Υψούς αλλά και οι γειτονικές πόλεις ήταν ερειπωμένες και εγκαταλελειμμένες. Ιδρύθηκε από τον Υψούντα ένα από τους 50 γιους του Λυκάονα που της έδωσε και το όνομα του. Ήταν ορεινή πόλη και βρισκόταν στο ομώνυμο όρος σε περιοχή με πολλά άγρια θηρία.
Παραπομπές
Κατηγορία:Πόλεις της αρχαίας Αρκαδίας
Αργύριος Καρράς
Ο Αργύρης Καρράς είναι Έλληνας καθηγητής ποινικού δικαίου.
Βιογραφικό
Σπούδασε νομική και ακολούθησε ακαδημαϊκή καριέρα φτάνοντας στην θέση του καθηγητής ποινικού δικαίου στο τμήμα νομικής του πανεπιστημίου Αθηνών. Το 1974 ορίστηκε επικεφαλής της πρώτης άτυπης διοικούσας επιτροπής της Οργάνωσης Νέων Νέας Δημοκρατίας (ΟΝΝΕΔ) ενώ δύο χρόνια αργότερα διορίστηκε γενικός γραμματέας Τύπου και Πληροφοριών, θέση στην οποία παρέμεινε μέχρι το 1978. Τον ίδιο χρόνο ανέλαβε την θέση του γενικού γραμματέα του υπουργείου παιδείας (1978 - 1980) και την περίοδο 1992 - 1993. Την περίοδο 2002 - 2004 διετέλεσε μέλος του Εθνικού Συμβουλίου Ραδιοτηλεόρασης (ΕΣΡ), θέση από την οποία παραιτήθηκε για να αναλάβει χρέη γραμματέα στο υπουργικό συμβούλιο που σχηματίστηκε μετά τις εκλογές του Μαρτίου. Παρέμεινε μέχρι και το 2009, οπότε και ανέλαβε η κυβέρνηση του ΠΑΣΟΚ.
Συγγραφικό έργο
Ως καθηγητής έχει συγγράψει αρκετά νομικά βιβλία μεταξύ των οποίων Επίτομη ερμηνεία του κώδικα ποινικής δικονομίας (2005, εκδόσεις Σακκούλα), Ποινικό Δικονομικό Δίκαιο (2007, εκδόσεις Σακκούλα) κ.α. Τον Μάρτιο του 2010 εκδόθηκε ο τιμητικός τόμος για τον Αργύρη Καρρά.
Κατοικεί στην Αθήνα και είναι παντρεμένος.
Παραπομπές
Κατηγορία:Έλληνες νομικοί Κατηγορία:Έλληνες συγγραφείς Κατηγορία:Καθηγητές νομικής Αθηνών Κατηγορία:Έλληνες Γενικοί Γραμματείς της Κυβέρνησης
Χολερυθρίνη
Χημική καταγωγή
Η χολερυθρίνη αποτελείται από μία ανοικτή αλυσίδα τεσσάρων πυρρολικών δακτυλίων. Όλες οι χημικές ενώσεις - χρωστικές που διαθέτουν δακτυλίους πυρρολίου εκτίθενται στο φως ισομερίζονται. Η ιδιότητα αυτή της χολερυθρίνης χρησιμοποιείται στην φωτοθεραπεία, η οποία εφαρμόζεται θεραπευτικά στις περιπτώσεις εμφάνισης νεογνικού ικτέρου στα νεογνά: το ισομερές της χολερυθρίνης που δημιουργείται μετά την έκθεση στην ακτινοβολία είναι περισσότερο διαλυτό από το ισομερές που δεν έχει δεχτεί ακτινοβολία.
Δράση της χολερυθρίνης
Η χολερυθρίνη δημιουργείται από την δράση του ενζύμου αναγωγάση της χολοπρασίνης (biliverdin reductase) επί της χολοπρασίνης (biliverdin). Η χολοπρασίνη είναι προϊόν του καταβολισμού της αίμης και αποτελεί μία πράσινη τετραπυρολική χολοχρωστική. Η χολοπρασίνη ρεδουκτάση αφαιρεί το διπλό δεσμό μεταξύ του δεύτερου και του τρίτου πυρρολικού δακτυλίου. Στη συνέχεια η χολερυθρίνη οξειδώνεται και μετατρέπεται ξανά σε χολοπράσινη. Η αέναη αυτή κυκλική διαδικασία, σε συνδυασμό με τη δραστική αντιοξειδωτική λειτουργικότητα της χολερυθρίνης, έχει οδηγήσει στην υπόθεση ότι ο βασικός της ρόλος είναι η αντιοξειδωτική δράση της στα κύτταρα.
Έμμεση χολερυθρίνη
Τα ερυθρά αιμοσφαίρια έχουν μέση διάρκεια ζωής τις 120 μέρες. Μετά από την παρέλευση του χρονικού διαστήματος αυτού, καταστρέφονται από τα μακροφάγα κύτταρα του Δ.Ε.Σ. (Δικτυο-Ενδοθηλιακό Σύστημα) κυρίως στο ήπαρ, στον σπλήνα και στον μυελό των οστών. Η αιμοσφαιρίνη που απελευθερώνεται με αυτόν τον τρόπο μετατρέπεται σε χολερυθρίνη μέσα από μια σειρά αντιδράσεων. Για να μεταβολισθεί η χολερυθρίνη, πρέπει πρώτα να μεταφερθεί στο ήπαρ. Επειδή όμως είναι υδρόφοβη ένωση και δεν διαλύεται στο υδαρές αίμα, πρέπει πρώτα να συνδεθεί με μια πρωτείνη του ορού του αίματος, την λευκωματίνη (αλβουμίνη). Η μορφή αυτή της χολερυθρίνης ονομάζεται προηπατική ή ελεύθερη ή έμμεση χολερυθρίνη (έμμεση διότι δίνει έμμεσα την αντίδραση Van de Berg).
Άμεση χολερυθρίνη
Στο ήπαρ, η χολερυθρίνη αποχωρίζεται από την λευκωματίνη και συνδέεται με γλυκουρονικό οξύ (glucuronic acid) με τη δράση του ενζύμου γλυκουρονοτρανσφεράση (glycuronyltransferase). Η χολερυθρίνη αυτή ονομάζεται γλυκουρονική χολερυθρίνη ή συζευγμένη χολερυθρίνη ή άμεση χολερυθρίνη (direct bilirubin). Η άμεση χολερυθρίνη είναι διαλυτή στο νερό και διαλύεται στα ούρα. Μεγάλο μέρος της άμεσης χολερυθρίνης μεταφέρεται από το ήπαρ στην χολή και από εκεί στο λεπτό και παχύ έντερο. Στο παχύ έντερο, μέρος της άμεσης χολερυθρίνης μεταβολίζεται από τα εντεροβακτήρια σε ουροχολινογόνο (urobilirubin), το οποίο μεταβολίζεται περαιτέρω σε κοπροχολινογόνο (stercobilinogen) και στη συνέχεια σε κοπροχολίνη (stercobilin). Η κοπροχολίνη είναι αυτή που προσδίδει στα κόπρανα το χαρακτηριστικό καφέ χρώμα τους. Η υπόλοιπη ποσότητα του ουροχολινογόνου επαναρροφάται, κυκλοφορεί στο αίμα και στο τέλος εκκρίνεται στα ούρα μαζί με μια οξειδωμένη μορφή, την ουροχολίνη (urobilin).
Η παρουσία της χολερυθρίνης στα ούρα
Φυσιολογικά, μια πολύ μικρή ποσότητα χολερυθρίνης αποβάλλεται με τα ούρα. Η χολερυθρίνη αυτή είναι η μόνη διαλυτή μορφή της χολερυθρίνης, η άμεση χολερυθρίνη. Στην περίπτωση, όμως, που υπάρχει βλάβη στο ήπαρ ή απόφραξη στις χοληφόρους οδούς, ποσότητα άμεσης χολερυθρίνης διαρρέει εκτός των ηπατοκυττάρων και μεταφέρεται στα ούρα, στα οποία προσδίδει ένα σκούρο κεχριμπαρένιο χρώμα, το οποίο χαρακτηρίζεται ως ικτερικό.
Σε παθολογικές καταστάσεις, όπως η αιμολυτική αναιμία όπου ένας πολύ μεγάλος αριθμός ερυθρών αιμοσφαιρίων καταστρέφεται, αυξάνεται η ποσότητα της έμμεσης χολερυθρίνης, λόγω αδυναμίας απορρόφησης της μεγάλης ποσότητας της από το παχύ έντερο. Το αποτέλεσμα είναι η αύξηση των επιπέδων της έμμεσης χολερυθρίνης στο αίμα. Επειδή στην αιμολυτική αναιμία, δεν υπάρχει βλάβη στο ήπαρ ή στα χοληδοφόρα συστήματα, η περίσσεια της έμμεσης χολερυθρίνης θα περάσει από όλους τους φυσιολογικούς μεταβολικούς μηχανισμούς (σύζευξη με γλυκουρονικό οξύ, έκκριση στη χολή, μεταβολισμός σε ουροχολινογόνο, επαναρρόφηση). Η αύξηση αυτή της έμμεσης χολερυθρίνης θα φανεί ως αύξηση της ποσότητας του ουροχολινογόνου στα ούρα. Η διαφορά αυτή μεταξύ της αυξημένης χολερυθρίνης στα ούρα και του αυξημένου ουροχολινογόνου στα ούρα, βοηθά στην διάκριση ποικίλων διαταραχών στα προαναφερόμενα συστήματα.
Σύζευξη χολερυθρίνης
Η χολερυθρίνη αποτελεί ένα από τα προϊόντα της αιμοσφαιρίνης που απελευθερώνεται κατά τη αποδόμηση των ερυθρών αιμοσφαιρίων (RBCs) και της μυοσφαιρίνης στα μυϊκά κύτταρα. Η αιμοσφαιρίνη αποδομείται από τα δικτιοενδοθυλιακά κύτταρα, μετατρέπεται σε χολερυθρίνη και απελευθερώνεται στην ασύζευκτη μορφή της. Η ασυζευκτη (έμμεση) χολερυθρίνη είναι σχετικά αδιάλυτη και συνδέεται κατά το μεγαλύτερο μέρος της με την κυκλοφορούσα λευκωματίνη, μια πρωτεΐνη του πλάσματος. Η ασύζευκτη χολερυθρίνη μπορεί να εξέλθει από το αγγειακό σύστημα και να εισέλθει σε άλλους εξωαγγειακούς ιστούς (π.χ. δέρμα, σκληρά μήνιγγα, στοματικός βλεννογόνος). Η κίτρινη χροιά του δέρματος που οφείλεται στην έξοδο αυτή καλείται ίκτερος. Στο ανθρώπινο ήπαρ, η ασύζευκτη χολερυθρίνη συνδέεται μετά γλυκουρονίδιο, παρουσία του ενζύμου γλυκουρονική τρανφεράση. Η συζευγμένη μορφή της χολερυθρίνης (άμεση) είναι διαλυτή και αποβάλλεται από τα ηπατοκύτταρα ως συστατικό της χολής. Μαζί με τα άλλα συστατικά της χολής, η άμεση χολερυθρίνη εισέρχεται στο σύστημα των χοληφόρων που μεταφέρει τη χολή στο δωδεκαδάκτυλο. Στο δωδεκαδάκτυλο η χολερυθρινη μετατρέπεται σε ουροχολινογόνο και κοπροχολινογόνο μέσω της δράσης της βακτηριακής χλορίδας. το ουροχολινογόνο αποβάλλεται στα ουρά και τα κόπρανα. Το κοπροχολινογόνο αποβάλλεται στα κόπρανα. Το επίπεδο της ολικής χολερυθρίνης στον ορό αποτελεί το άθροισμα της συζευγμένης και της ασύζευκτης.
Μεγάλη αύξηση των τιμών της χολερυθρίνης
Προκειμένου να διευκρινιστούν περαιτέρω οι αιτίες παρουσίας του ικτέρου ή της αυξημένης χολερυθρίνης, ζητούνται επιπλέον εξετάσεις, όπως τα ένζυμα τρανσαμινάση της αλανίνης (ALT/GPT), ασπαρτική τρανσαμινάση (AST/GOT), γάμμα – γλουταμινοτρανσπεπτιδάση (γGT), αλκαλική φωσφατάση (ALP), γενική αίματος, έλεγχος για αντισώματα ηπατίτιδας (Α, Β, C).
Λήψη δείγματος ούρων
Το δείγμα των ούρων για τον προσδιορισμό της χολερυθρίνης θα πρέπει να είναι πρόσφατο γιατί γρήγορα διασπάται παρουσία φωτός. Ο προσδιορισμός της γίνεται στα πρώτα πρωινά ούρα.
Τιμές αναφοράς
Φυσιολογικά δεν ανιχνεύεται χολερυθρίνη στα ούρα
Ανίχνευση χολερυθρίνης στα ούρα
Η χολερυθρίνη ανιχνεύεται στο εργαστήριο εύκολα με ποιοτικές (επισκόπηση ούρων) και ημιποσοτικές μεθόδους.
Επισκόπηση ούρων
Τα ούρα με αυξημένη τιμή χολερυθρίνης (ικτερικά ούρα) έχουν καστανοκίτρινη χροιά και κίτρινο αφρό. thumb|200px|Ο προσδιορισμός της χολερυθρίνης με ταχυδιαγνωστική ταινία ούρων
Κυανό του μεθυλενίου
Όταν σε δείγμα ούρων με χολερυθρίνη προστεθεί διάλυμα κυανό του μεθυλενίου 0,2% τα ούρα αποκτούν πράσινο χρώμα που έπειτα μετατρέπεται σε κυανό.
Μέθοδος Gmelin
Το πυκνό πικρικό οξύ οξειδώνει τη χολερυθρίνη προς χολοπράσινη και άλλες έγχρωμες ενώσεις. Στην περίπτωση θετικής αντίδρασης η χολερυθρίνη σχηματίζει έγχρωμους δακτυλίους. Όριο ανίχνευσης 0,4 - 1,3 mg χολερυθρίνη/dL ούρων. Παρατηρείται ψευδής αντίδραση παρουσία φορμόλης, ινδικάνης, θυμόλης και ιωδιούχου καλίου.
Μέθοδος Fouchet
Παραλλαγή της μεθόδου Gmelin. Όριο ανίχνευσης: 0,005 - 1,0 mg χολερυθρίνης/dL ούρων. Ψευδή θετικά αποτελέσματα παρουσιάζονται στην περίπτωση σαλικυλικών, αυξημένων επιπέδων ουροχολίνης και ινδικάνης.
Μέθοδος διαζώτωσης
Τα διαζωνικά άλατα δημιουργούν σύμπλοκα εγχρώμων ενώσεων.
Ταχυδιαγνωστικές ταινίες ούρων
Η δοκιμασία στηρίζεται στη αντίδραση της χολερυθρίνης με διαζωνικό άλας σε όξινο περιβάλλον που έχει ως αποτέλεσμα την αλλαγή του χρώματος της ταινίας. Οι ελάχιστες ποσότητες χολερυθρίνης που μπορούν να ανιχνευτούν ποικίλουν ανάλογα το διαζωνικό άλας που χρησιμοποιείται κάθε φορά από 0,5-0,80 και 0,05-1,0 mg χολερυθρίνης/dL ούρων.
Αυτόματοι αναλυτές ούρων
Στους αυτόματους αναλυτές ούρων ο προσδιορισμός της χολερυθρίνης γίνεται με την φυσική μέθοδο της ανακλασιμετρίας. Προηγείται η αντίδραση διαζώτωσης το χαρακτηριστικό χρώμα της οποίας μετριέται με την μέθοδο αυτή.
Βιβλιογραφία
Κατηγορία:Ευρήματα ιατρικών ουρολογικών εξετάσεων Κατηγορία:Αρωματικές ενώσεις Κατηγορία:Τετραπυρρόλια Κατηγορία:Ηπατολογία
Τάγμα Αδελφών Ελάσσονων Καπουτσίνων
Οι λεγόμενοι Καπουτσίνοι ή Καπουκίνοι, πλήρες λατινικό όνομα Ordo Fratrum minorum Cappucinorum δηλ. Τάγμα Αδελφών Ελάσσονων Καπουτσίνων, είναι θρησκευτικό μοναχικό τάγμα της Καθολικής Εκκλησίας. Προέρχονται από το μοναστικό τάγμα των Φραγκισκανών. Ονομάσθηκαν έτσι από το κάλυμμα που έφεραν στο κεφάλι τα μέλη του, εκ του capuce που σημαίνει «κουκούλα».
Το Τάγμα των Καπουτσίνων ιδρύθηκε από τον Φραγκισκανό μοναχό Ματθαίο ντε Μπάσι και επικυρώθηκε από τον Πάπα Κλήμη Ζ΄. Οι Καπουτσίνοι επέδειξαν ιδιαίτερη φροντίδα και στοργή προς τους δυστυχείς και γρήγορα κέρδισαν την αγάπη και την εκτίμηση του λαού.
Από το τέλος του 16ου αιώνα οι Καπουτσίνοι είχαν ξαπλωθεί σ΄ όλες τις καθολικές περιοχές της Ευρώπης, και το 1619 δημιούργησαν ιδιαίτερο Τάγμα με δικό τους Αρχηγό. Οι Καπουτσίνοι υπό το ανεξάρτητο πλέον τάγμα τους υπήρξαν τα κυριότερα στελέχη της Καθολικής Αντιμεταρρύθμισης, εργαζόμενοι συνεχώς υπέρ των φτωχών, κηρύσσοντας, κατηχώντας, εξομολογώντας και απολαμβάνοντας της εκτίμησης των λαϊκών κυρίως τάξεων. Έτσι κατόρθωσαν να προσηλυτίσουν πολλούς διαμαρτυρόμενους τους οποίους και προσχώρησαν στο καθολικό δόγμα.
Όπως και τα λοιπά θρησκευτικά τάγματα, οι Καπουτσίνοι υπέφεραν πολλά από τις διάφορες επαναστάσεις του 18ου αιώνα. Παρά ταύτα όχι μόνο επέζησαν των μεγάλων δοκιμασιών, αλλά κατά τον 19ο αιώνα κέρδισαν σημαντικό έδαφος. Αν και φτωχότεροι απ΄ όλα τ΄ άλλα τάγματα προσέλκυσαν στις τάξεις τους πολλούς γόνους της ανώτερης αριστοκρατίας ακόμα δε και βασιλικούς γόνους.
Στην Ελλάδα οι Καπουτσίνοι ίδρυσαν δύο μεγάλες Μονές, την Μονή Καπουτσίνων Αθηνών και την Μονή Καπουτσίνων Άνδρου στην Αθήνα και στην Άνδρο αντίστοιχα.
Κατηγορία:Θρησκευτικά τάγματα Κατηγορία:Καθολική Εκκλησία
Smash Hits
Smash Hits είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή δίσκου βινυλίου τον Απρίλιο του 1968 μέσω της δισκογραφικής εταιρείας "MCA Records". Η αμερικάνικη έκδοση του δίσκου πραγματοποιήθηκε στις 30 Ιουλίου 1969 και περιελάμβανε τα "All Along the Watchtower", "Crosstown Traffic", "Remember" και "Red House" στην θέση των "51st Anniversary", "The Stars That Play with Laughing Sam's Dice", "Highway Chile" και "Burning of the Midnight Lamp".
Η συλλογή ανέβηκε στην έκτη θέση των αμερικάνικων τσαρτ και βραβεύθηκε ως διπλά πλατινένιος δίσκος, ενώ μπήκε στο Top-10 στην Μεγάλη Βρετανία και τον Καναδά και έφθασε στην κορυφή των αυστραλιανών τσαρτ.
Τραγούδια του δίσκου
1. Purple Haze (Hendrix) - 2:52
2. Fire (Hendrix) - 2:45
3. The Wind Cries Mary (Hendrix) - 3:20
4. Can You See Me (Hendrix) - 2:33